tamilnadu murder attempt: తల్లిదండ్రుల కిరాతకం.. ప్రేమలో పడిందని కూతుర్ని నదిలోకి తోసేశారు - tamilnadu parents murder attempt on daughter | Samayam Telugu
తమకు ఇష్టం లేకుండా కూతురు ప్రేమలో పడిందని తెలుసుకున్న తల్లిదండ్రులు ప్రాణాలు తీసేందుకు వెనుకాడలేదు. ఆమెతో గొడవపడి వంతెన పైనుంచి నదిలోకి తోసేశారు. లక్కీగా ఆ యువతి ప్రాణాలతో బయటపడి పేరెంట్స్‌పై పోలీసులకు ఫిర్యాదు చేసింది.
అల్లారుముద్దుగా పెంచుకున్న కూతురు ప్రేమలో పడిందని తెలుసుకున్న తల్లిదండ్రులు ఆమెపై హత్యాయత్నానికి పాల్పడిన ఘటన తమిళనాడులో చోటుచేసుకుంది. బలవంతంగా నదిలో తోసేసినా బాధితురాలు అదృష్టవశాత్తు ప్రాణాలతో బయటపడింది.
తమిళనాడులోని తేని జిల్లా చిన్నమనూరు వద్ద ఉన్న ఊత్తుప్పట్టి గ్రామానికి చెందిన రాజా, కవిత దంపతులకు కుమార్తె(17) ఉంది. బోడి పట్టణంలోని ఓ ప్రైవేటు కాలేజీలో చదువుకుంటూ హాస్టల్‌లో ఉంటోంది. ఇటీవల ఆమె బంధువైన ఓ యువకుడితో ప్రేమలో పడింది. తల్లిదండ్రులకు తెలియకుండా అప్పుడప్పుడూ హాస్టల్‌ నుంచి వెళ్లి ప్రియుడిని కలుస్తోంది. ఈ విషయాన్ని పసిగట్టిన హాస్టల్ నిర్వాహకులు ఈ విషయాన్ని యువతి తల్లిదండ్రులకు తెలిపారు.
దసరా పండుగ సందర్భంగా కుమార్తెను ఇంటికి తీసుకెళ్లేందుకు రాజా ,కవిత గత శుక్రవారం తల్లిదండ్రులు హాస్టల్‌కు వెళ్లారు. బైక్‌పై తీసుకెళ్తూ మార్‌కైయాన్‌కోట్టై, ములై నది వంతెన వద్ద బైక్ ఆపి ప్రేమ విషయంపై కూతుర్ని నిలదీశారు. ఆమెను తీవ్రంగా కొట్టి వంతెన పైనుంచి నదిలోకి తోసేశారు. ప్రవాహంలో కొట్టుకుపోతున్న యువతి ఓ చెట్టు కొమ్మను పట్టుకుని ఒడ్డుకు చేరుకుంది. తనను రక్షించాలంటూ కేకలు వేయడంతో ఓ వ్యక్తి ఆమెను కాపాడి చిన్నమనూరు ప్రభుత్వాసుపత్రికి తరలించాడు.
ఈ ఘటనపై సమాచారం అందుకున్న పోలీసులు బాధితురాలిని పరామర్శించి వివరాలు సేకరించారు. ఆమె ఫిర్యాదుతో కేసు నమోదు చేసి రాజాను అరెస్ట్ చేశారు. పరారీలో ఉన్న కవిత కోసం గాలిస్తున్నట్ల పోలీసులు తెలిపారు.
tamilnadu murder attempt: tallidandrula kiraatakam.. premalo padindani koothurni nadiloki tosesaru - tamilnadu parents murder attempt on daughter | Samayam Telugu
tamaku ishtam lekunda koothuru premalo padindani telusukunna tallidandrulu praanaalu teesenduku venukaadaledu. aametho godavapadi vantena painunchi nadiloki tosesaru. lakkiga aa yuvati praanaalatoe bayatapadi paerentespai polisulaku firyaadu chesindi.
allaarumuddugaa penchukunna koothuru premalo padindani telusukunna tallidandrulu aamepai hatyaayatnaaniki paalpadina ghatana tamilanaadulo chotuchesukundi. balavantamgaa nadilo tosesina baadhituraalu adrushtavasaattu praanaalatoe bayatapadindi.
tamilanaadulooni theni jilla chinnamanuru vadda unna oottuppatti graamaaniki chendina raja, kavita dampatulaku kumarte(17) undi. bodi pattanamlooni oo praivetu kaalejeelo chaduvukuntu hastalle untondi. iteevala aame bandhuvaina oo yuvakuditho premalo padindi. tallidandrulaku teliyakunda appudappuduu hastle nunchi velli priyudini kalustondi. ee vishayaanni pasigattina hastla nirvaahakulu ee vishayaanni yuvati tallidandrulaku telipaaru.
dasara panduga sandarbhamgaa kumaartenu intiki teesukellenduku raja ,kavita gatha sukravaaram tallidandrulu hastaleku vellaaru. baikepai teesukeltuu marikaiyaankottai, mulai nadi vantena vadda baik aapi prema vishayampai koothurni niladeesaaru. aamenu teevramgaa kotti vantena painunchi nadiloki tosesaru. pravaahamlo kottukupotunna yuvati oo chettu kommanu pattukuni odduku cherukundi. tananu rakshinchaalantuu kekalu veyadamtho oo vyakti aamenu kapadi chinnamanuru prabhutvaasupatriki taralinchaadu.
ee ghatanapai samacharam andukunna poliisulu baadhituraalini paraamarsinchi vivaraalu sekarinchaaru. aame firyaadutoe kesu namodu chesi rajanu arest chesaru. paraariiloo unna kavita kosam gaalistunnatla poliisulu telipaaru.